Ibrahim Sekagya

**Ibrahim Sekagya** yazalibwa nga 19 mu Gwekumineebiri mu 1980, nga munayuganda eyaliko omusambi w'omupiira ng'era yali azannya ng'omuzibizi ayimirira mu maaso g'entabwe ya ggoolo. Esaawa eno ye mutendesi omukulu owa New York Red Bulls II ey'ekibinja kya Amerika ekya  MLS Next Pro.

## Kiraabu z'azze azannyiramu
Yazaalibwa mu Kawempe e Kampala, ng'omulenzi, Sekagya yatandika okuzannya omupiira ku kisaawe ekitaaliko yadde obusubu e Kawempe gyebatera okuyita ku  kataka nga tanaba kwegata ku kiraabu ya State House ne kiraabu y'ewaka enene  emannyikidwa nga Kampala City Council FC (KCC FC). Sekagya yatandika okuzannya omupiira gw'ekikulu oguliko ekigendererwa ne Kampala City Council  mu 1992, nga tanaba kugenda mu Argentina mu  1998, okusobola okutandika obulamu bw'okusamba omupiira ng'agutwala ng'omulimu. Kiraabu ye eyasooka mu  Argentine yali Atlético de Rafaela mu kibinja kya Primera B Nacional. Mu 2002, yagenda okwegata ku Ferro Carril Oeste mu kibinja kya Primera B Metropolitana, oluvannyuma n'abayamba ttiimu eyo okuwangula liigi n'okusumusibwa okugenda mu kibinja ekiddako ekya Primera B Nacional. Mu 2005, yaweebwa endagaano abakiraabu ya Arsenal de Sarandí ey'ekibinja  kya Argentine  ekya Primera División, gyeyamala sizoni bbiri.

Mu  2007 Ogwomukaaga, Sekagya yateeka omukono kundagaano ey'emyaka esatu ne kiraabu ya Red Bull Salzburg, abaali ba kyampiyoni bw'ekibinja kya Austria ekyababinywera. Yazannya omupiira gwe ogwali gusooka mu kibnja kino ekya Bundesliga  nga 11 Ogwomusanvu mu  2007 mu kuwangula kwa Salzburg okwa  4–1 ng'ekuba SC Rheindorf Altach, n'ateeba ggoolo ya liigi eyasooka nga 22 Ogwomusanvu mu 2007 okuyamba Salzburg okukola amaliri  ga 2–2 ng'egenze ku bugenyi ewa FK Austria Wien. Mubwangu yeekwata ekifo ky'okubeera ng'atandika  ng'omuzannyi mu kiraabu eno nga yamalako sizoni eyasooka ng'azannya emipiira 34 mu kibinja kya Bundesliga, ng'ateebye ggoolo satu mu liigi. Mu sizoni omukaaga zeyamala mu kiraabu eno, Sekagya yazannya emipiira 165 egya liigi, n'ateeba ggoolo mukaaga.Mukaseera ako, yabayamba okuwangula ebikopo bya liigi y'eggwanga lya Austria eyababinywera bisatu n'ekikopo ky'empaka za Austrian Cup.

Nga 11 Ogwomusanvu mu 2013, Sekagya yeegata ku liigi ya Amerika eyababinywera mu kiraabu ya New York Red Bulls ku bweereere, oluvannyuma lw'okuva mu Red Bull Salzburg ng'eni mwanyina wa  kiraabu gyeyali agenzeemu. Nga 4 Ogwomunaana mu 2013 Sekagya yazannya omupiira gwe ogwali gusooka mu New York nga yatandika ng'omuwuwuttanyi eyali azibira mu mupiira gwebaawangula  3–2 nga bakuba Sporting Kansas City. Nga 27 Ogwekumi mu 2013, Sekagya  yateeba ggoolo eyali ebatwala mu maaso mu mupiira ogwali gusembayo mu sizoni nga bazannya Chicago Fire ku kisaawe kya Red Bull Arena , ekyayamba ttiimu ye okuwangula 5–2 nekibafuula ba kyampiyoni mu sizoni eyali entegeke. Kyekyali ekikopo kya kiraabu eky'amannyi ekyali kisooka mu byafaayo byabwe eby'emyaka 17. Wabula, Sekagya yasuula omupiira ogwavaamu Houston okufuna ggoolo ey'ekyenkanyi era nebabakuba ggoolo 2–1, nekiwandula New York okuva mu kikopo kya 2013 ekisalawo agenda ku luzannya oluddako. Mu sizoni ya 2014, Sekagya yafuuka omuzannyi eyali atandika emipiira gya New York, n'abayamba okutuusa kiraabu eno mu mpaka ezisalawo agenda kuluzannya oluddako (MLS Cup playoffs). Sekagya  yawumula okuva mu mupiira gw'ensiimbu muntandikwa ya 2015.

## Ku mutendera gw'ensi
Sekagya yasambirako ne ttiimu ya Uganda ey'eggwanga, gyeyali nga kapiteeni wa ttiimu. Yabazannyira emipiira munaana, mweyateebera ggoolo emu mu z'okusunsula abaali bagenda okwetaba mu z'ekikopo ky'ensi yonna ekya 2006, wamu n'emirundi esatu ne ggoolo emu, mu z'okusunsula abaali bagenda okwetaba mu kikopo ky'ensi yonna ekya 2010.

### Ggoolo z'ateebye kumuntera gw'ensi

## Ogw'obutendesi
Oluavnnyuma lw'okuwumula, Sekagya yeetaga ku batandeka kiraabu ya New York Red Bulls. Nga 2 Ogwomusanvu mu 2022, Sekagya yaweebwa eky'omutendesi omukulu ow'ekiseera ku Red Bulls'ey'ekibinja kya USL Championship ne New York Red Bulls II.

## Awaadi

* **[[:en:Primera_B_Metropolitana|Ekikopo ky'ekibinja kya Primera B Metropolitana]]** Alina kimu ekya sizoni ya 2002–03
* **[[:en:Austrian_Football_Bundesliga|Ekikopo ky'ekibinja kya Austria ekyababinywera]]** alina bisatu
** 2008–09, 2009–10, 2011–12
* **[[:en:Austrian_Cup|Empaka za Austrian Cup]]**   alina kimu 
** 2012
* **[[:en:MLS_Supporters'_Shield|Empaka za MLS Supporters' Shield]]**  alina kimu
** 2013

### By'akozi ku kiraabu

## Ebijuliziddwamu


## Ewalala w'oyinza okubigya
 

* Ibrahim Sekagya – likodi y'empaka ezitegekebwa ekibiina ekidukanya emipiira munsi yonna ekya FIF (byaterekebwa)
* Ibrahim Sekagya – likodi y'empaka ezitegekebwa ekibiina ekidukanya emipiira munsi yonna ekya FIFA (byaterekebwa)
* Ibrahim Sekagya at National-Football-Teams.com
* Ibrahim Sekagya at Football Lineups
* Ibrahim Sekagya at WorldFootball.net
* Guardian Football Stats byaterekebwa nga 2 Ogwekumi mu 2012 ku byuma bya Wayback.